[{"text_idx": "#000005", "text": "Dod o hyd i Gwrs"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "\u00a34.9 miliwn o bunnoedd i hyfforddi cenhedlaeth newydd o wyddonwyr amgylcheddol"}, {"text_idx": "#000015", "text": "Mae Prifysgol Bangor ar fin dechrau hyfforddi cenhedlaeth newydd o wyddonwyr amgylcheddol fydd yn cael eu paratoi i fynd i'r afael a\u0302 sialensiau planed o dan bwysau fel rhan o fenter \u00a34.9m a gyllidwyd gan Gyngor Ymchwil yr Amgylchedd Naturiol (NERC)."}, {"text_idx": "#000017", "text": "Partneriaeth Hyfforddi Ddoethurol yw 'Envision', un o 15 yn unig a gyllidir gan NERC ar draws y Deyrnas Unedig, dan arweiniad grw\u0302p hynod lwyddiannus o sefydliadau ymchwil yn y Deyrnas Unedig, sy'n meddu ar yr adnoddau i roi i genhedlaeth newydd o wyddonwyr amgylcheddol y sgiliau, y wybodaeth a'r profiad sydd eu hangen i wynebu sialensiau byd sy'n newid."}, {"text_idx": "#000020", "text": "\"Mae gallu'r amgylchedd i ddarparu nwyddau a gwasanaethau economaidd o dan bwysau wrth i ni geisio bwydo poblogaeth y byd sydd ar gynnydd ac ehangu economi'r byd. Er mwyn cydbwyso'r anghenion hyn mae angen math o newydd o wyddonydd amgylcheddol, sydd yn meddu ar sgiliau arwain yn ogystal a\u0302 gwybodaeth pwnc, sy'n gallu gweithio ar draws disgyblaethau a chefnogi busnes\"."}, {"text_idx": "#000021", "text": "\"Bydd angen i'r genhedlaeth nesaf o ymchwilwyr gofleidio diwylliant a sialensiau astudiaethau amlddisgyblaeth, deall pwysigrwydd eu gwyddoniaeth i ymestyn gwybodaeth am sut mae system y ddaear yn gweithredu, a chymryd i ystyriaeth effaith eu hymchwil ar yr economi, ar bolisi ac ar arloesi.\""}, {"text_idx": "#000023", "text": "Bydd myfyrwyr yn elwa o'r canlynol: thema\u0302u ymchwil eang, mynediad at arbenigwyr gyda'r goreuon yn y byd, cysylltiadau agos a\u0302 busnes, profiad gwaith perthnasol a hyfforddiant mewn arweinyddiaeth."}, {"text_idx": "#000024", "text": "Bydd Envision yn recriwtio 60 o fyfyrwyr - 12 o fyfyrwyr PhD bob blwyddyn am y pum mlynedd nesaf \u2013 gan ddechrau ym mis Hydref 2014."}]